Euroopa Liidu Teataja L 379 , 31/12/1987 Lk 0029 - 0030

Soomekeelne eriväljaanne: Peatükk 3 Köide 25 Lk 0221

Rootsikeelne eriväljaanne: Peatükk 3 Köide 25 Lk 0221



Nõukogu määrus (EÜ) nr 4056/87, 22. detsember 1987, millega kehtestatakse analüüsimeetodid ja muud tehnilised sätted, mis on vajalikud määruse (EMÜ) nr 3035/80 rakendamiseks, millega sätestatakse teatavatele asutamislepingu II lisas loetlemata kaupadena eksporditavate põllumajandussaaduste ja -toodete eksporditoetuste andmise üldeeskirjad ja nende toetussummade kindlaksmääramise kriteeriumid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta [1] (viimati muudetud määrusega (EMÜ) nr 3985/87 [2]), eriti selle artiklit 9, ning arvestades, et: nõukogu määrusega (EMÜ) nr 3035/80 [3] (viimati muudetud määrusega (EMÜ) nr 4055/87 [4]) reguleeritud kaupade ühetaolise kohtlemise tagamiseks eksportimisel ühendusest on oluline määratleda analüüsimeetodid ja muud tehnilist laadi sätted; käesoleva määrusega ettenähtud meetmed on kooskõlas nomenklatuurikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määrusega kehtestatakse määruse (EMÜ) nr 3033/80 [5] (muudetud määrusega (EMÜ) nr 3743/87 [6]) rakendamiseks vajalikud analüüsimeetodid või nende puudumise korral tehtavate analüüside laad või kohaldatava meetodi põhimõte. Artikkel 2 Määruse (EMÜ) nr 3035/80 D lisa märkuste kohaselt ja selle lisa rakendamiseks saadakse 3. veerus sätestatud analüüsitulemused käesolevas artiklis nimetatud meetodite, menetluste ja valemitega: 1. Suhkrud Suhkrute individuaalseks määratlemiseks kasutatakse kõrgsurvevedelikkromatograafiat (HPLC). A. D lisa 3. veerus nimetatud sahharoosisisaldus võrdub: a) S + (2F) × 0,95, kui glükoosisisaldus on vähemalt sama suur kui fruktoosisisaldus; või b) S + (G + F) × 0,95, kui glükoosisisaldus on väiksem kui fruktoosisisaldus, ning kus: S on HPLCga määratud sahharoosisisaldus, F on HPLCga määratud fruktoosisisaldus, G on HPLCga määratud glükoosisisaldus. Kui esineb laktoosi hüdrolüsaati ja/või täheldatakse laktoosi ning galaktoosi koguseid, lahutatakse enne muude arvutuste tegemist glükoosisisaldusest G galaktoosisisaldusele (määratakse HPLCga) vastav glükoosisisaldus. B. D lisa 3. veerus mainitud glükoosisisaldus võrdub: a) G – F, kui glükoosisisaldus on suurem kui fruktoosisisaldus b) 0 (null), kui glükoosisisaldus on fruktoosisisaldusega võrdne või sellest väiksem. Kui teatatakse laktoosi hüdrolüsaadi esinemisest ja/või täheldatakse laktoosi ning galaktoosi koguseid, lahutatakse enne muude arvutuste tegemist glükoosisisaldusest G galaktoosisisaldusele (määratakse HPLCga) vastav glükoosisisaldus. 2. Tärklis (või dekstriin) (dekstriin arvutatakse tärklisena). A. Välja arvatud koondnomenklatuuri rubriikide ja alamrubriikide35051010,35051090,35052010–35052090 ja 38091010–38091090 suhtes, määratakse D lisa 3. veerus nimetatud tärklise- (või dekstriini-) sisaldus järgmise valemiga: (Z – G) × 0,9; kus Z on glükoosisisaldus, mis on määratud komisjoni määruse (EMÜ) nr 4154/87 I lisas kirjeldatud meetodil; G on HPLCga määratud fruktoosisisaldus. B. Koondnomenklatuuri alamrubriikide 35051010,35051090,35052010–35052090 ja 38091010–38091090 suhtes määratakse tärklise- (või dekstriini-) sisaldus määruse (EMÜ) nr 4154/87 II lisas sätestatud meetodil. 3. Piimarasvad D lisa 3. veerus nimetatud piimarasvasisaldus määratakse kindlaks meetodil, mis põhineb petrooleetriga ekstraheerimisel pärast soolhappega toimuvat hüdrolüüsi ja millele järgneb rasvhapete metüülestrite gaasikromatograafiline analüüs. Piimarasvade täheldamisel arvutatakse nende massiprotsent nii, protsentides väljendatud metüülbutüraadi sisaldus korrutatakse 23ga, saadud tulemus korrutatakse kõnealuse kauba massiprotsentides väljendatud üldrasvasisaldusega ning jagatakse 100ga. Artikkel 3 Määruse (EMÜ) nr 3035/80 C lisa kohaldamisel määratakse sorbitooli mannitoolisisalduse protsent HPCL meetodil. Artikkel 4 1. Koostatakse analüüsiprotokoll. 2. Analüüsiprotokoll sisaldab järgmisi andmeid: - kõik andmed, mis on vajalikud proovi identifitseerimiseks, - kasutatud meetod ja täpne viide õigusaktile, kus see on sätestatud, või vajaduse korral täpne viide meetodile, täpsustades käesoleva määruse kohaselt tehtavate analüüside olemust või kohaldatava meetodi põhimõtet, - kõik tulemusi mõjutada võivad tegurid, - analüüsitulemused vormis, mis on ette nähtud kasutatud meetodi kirjelduses või mida näevad ette tolli- või haldusasutuse vajadused. Artikkel 5 Käesolev määrus jõustub 1. jaanuaril 1988. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 1987 Komisjoni nimel asepresident Cockfield [1] EÜT L 256, 7.9.1987, lk 1. [2] EÜT L 376, 31.12.1987, lk 1. [3] EÜT L 323, 29.11.1980, lk 27. [4] EÜT L 379, 31.12.1987, lk 1. [5] EÜT L 323, 29.11.1980, lk 1. [6] EÜT L 352, 15.12.1987, lk 29. --------------------------------------------------